এ বার হয়তো বাজার নিজেকে সংকুচিত করবে। কয়েক সপ্তাহ আগে বার বার ঘুরে ফিরে আসা গুজরাত নির্বাচনের পরেও যে কোনো সূচকই বেমালুম ঊর্ধ্বগামী হয়ে উঠেছে। ট্রেড পণ্ডিতরা ওই নির্বাচনকে সামনে রেখে বহুবিধ ভবিষ্যদ্বাণী করেছিলেন। কিন্তু তার বেশির ভাগই বিফলে গিয়েছে। বল হয়েছিল, গুজরাত নির্বাচন এমনই একটি বিষয় যে ফলাফল ঘোষণার ১০ দিনের মধ্যে সেনসেক্স এক হাজার পয়েন্ট পড়ে যায়। অতীতেও না কি সে রকমটাই হয়েছে। আমরা কিন্তু প্রথম থেকেই বলে এসেছি, বাজার চলবে তার মতোই। তাকে গুজরাত নির্বাচন সাময়িক প্রভাবিত করার চেষ্টা করতে পারে। তাই বলে চিরস্থায়ী কোনো প্রতিফলন ঘটাতে পারবে না। আদতে হয়েছে-ও তাই। বাজার তো হু-হু করে উপরের দিকে উঠে চলেছে। কিন্তু এই ঊর্ধ্বগমনেরও তো একটা সীমা রয়েছে?